proxectonos/corpus_dominio_legal_administrativo_tmp huggingface dataset:
RESOLUCIÓN do 14 de setembro de 2001, da Consellería de Sanidade e Servicios Sociais, sobre delegación de atribucións do secretario xeral da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/09/2001

Por orde da Consellería de Sanidade e Servicios Socias do 14 de setembro de 2001 disponse que o secretario xeral da Consellería de Sanidade e Servicios Sociais se encargue do despacho dos asuntos da Dirección Xeral de Servicios Sociais.
A necesidade de axilizar no posible todos aqueles asuntos que non esixan unha atención directa e persoal do secretario xeral da Consellería de Sanidade e Servicios Sociais aconsella que este delegue no subdirector xeral de Administración e Inspección de Servicios Sociais da Dirección Xeral de Servicios Socias determinadas funcións, co que se conseguirá unha maior eficacia, o que sen dúbida repercutirá beneficiosamente no funcionamento da Administración autonómica.
Na súa virtude, e segundo o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.-Deléganse no subdirector xeral de Administración e Inspección de Servicios Sociais da Dirección Xeral de Servicios Sociais as seguintes atribucións:
a) Ordenación, coordinación e planificación do sistema de servicios sociais, autorización e acreditación, control e inspección dos centros e servicios, o estudio das necesidades e problemáticas sociais, así como participar no deseño e aplicación dun sistema de información estatística e o asesoramento e a asistencia técnica ás entidades prestadoras de servicios sociais.
b) Así mesmo, a creación e xestión dos equipamentos e programas que asuma a Administración autonómica, a xestión das prestacións e axudas establecidas, o fomento e a regulación do voluntariado social, así como calquera outra competencia que lle sexa atribuída pola normativa vixente no eido dos servicios sociais.
Segundo.-As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse dictadas polo órgano delegante.
Terceiro.-Esta resolución será de aplicación desde o mesmo día da súa publicación no Diario Oficial de Galicia.
Santiago de Compostela, 14 de setembro de 2001.
Manuel A. Silva Romero
Secretario xeral da Consellería de Sanidade
e Servicios Sociais
CORRECCIÓN de erros.-Orde do 13 de xuño de 2001 pola que se autoriza a inclusión da escola de música municipal da Rúa de Valdeorras (Ourense) no Rexistro de Escolas de Música e Danza da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/09/2001

Advertido erro na citada orde publicada no Diario Oficial de Galicia nº 144, do xoves, 26 de xullo de 2001, é preciso face-la seguinte corrección:
Na páxina 10.187, no anexo, na liña segunda onde di: «Concello: Ourense», debe dicir: «Concello: Rúa, A».
RESOLUCIÓN do 13 de setembro de 2001, da Secretaría Xeral da Consellería da Presidencia e Administración Pública, sobre delegación de atribucións do secretario xeral da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/09/2001

Por orde da Consellería da Presidencia e Administración Pública do 13 de setembro de 2001 disponse que o secretario xeral da Consellería da Presidencia e Administración Pública se encargue do despacho dos asuntos da Secretaría Xeral para as Relacións coas Comunidades Galegas.
A necesidade de axilizar no posible todos aqueles asuntos que non esixan unha atención directa e persoal do secretario xeral para as Relacións coas Comunidades Galegas aconsella que este delegue no xefe de servicio de Administración e Réxime Interior da Secretaría Xeral para as Relacións coas Comunidades Galegas determinadas funcións, co que se conseguirá unha maior eficacia, o que sen dúbida repercutirá beneficiosamente no funcionamento da Administración autonómica.
Na súa virtude, e segundo o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.-Deléganse no xefe de Servicio de Administración e Réxime Interior da Secretaría Xeral para as Relacións coas Comunidades Galegas o exercicio das funcións e competencias asignadas á antedita secretaría xeral polo Decreto 261/1994, do 29 de xullo, polo que se establece a estructura orgánica dos centros directivos dependentes da Presidencia da Xunta de Galicia.
Segundo.-As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse dictadas polo órgano delegante.
Terceiro.-Esta resolución será de aplicación desde o mesmo día da súa publicación no Diario Oficial de Galicia.
Santiago de Compostela, 13 de setembro de 2001.
Pablo Figueroa Dorrego
Secretario xeral da Consellería da
Presidencia e Administración Pública
CORRECCIÓN de erros.-Resolución do 14 de agosto de 2001 pola que se adxudican as axudas e bolsas correspondentes ó programa de investigación mariña do Plan Galego de Investigación e Desenvolvemento Tecnolóxico, convocadas nos anexos I e III da Orde do 3 de abril de 2001 (Diario Oficial de Galicia do 20 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/09/2001

Advertido erro no anexo I da Resolución do 14 de agosto de 2001, publicada no DOG nº 163 de xoves 23 de agosto de 2001, cómpre face-la oportuna corrección:
-Na páxina 11.291, na columna correspondente a «Persoal» e para o investigador principal José Antonio Pérez Salgado, onde di: «non», debe dicir: «si».
CORRECCIÓN de erros.-Resolución do 18 de xullo de 2001 pola que se lle dá publicidade á parte dispositiva da sentencia 326/1996, do 18 de abril, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/09/2001

Advertido erro no texto da resolución publicada no Diario Oficial de Galicia nº 167, do mércores, 29 de agosto de 2001, transcríbese a continuación a oportuna corrección de todo o texto publicado:
Nas páxinas 11.538 e 11.539:
Onde di: «Visto pola sección segunda da Sala do Contencioso-Administrativo do Tribunal Superior de Xustiza de Galicia... no artigo 30.1º c) da Lei de costas», debe dicir: «No recurso contencioso-administrativo seguido ante o Tribunal Superior de Xustiza de Galicia co número 02/4827/1994, interposto por Eduardo Canabal Sanz contra a desestimación presunta, por silencio administrativo, do recurso de reposición interposto contra a resolución do Consello da Xunta de Galicia de data 29 de abril de 1993 (DOG do 10 de maio) pola que se aproba o proxecto de readaptación do Plan Xeral de Ordenación Urbana de Vigo á Lei de adaptación da do solo a Galicia, en canto afecta os terreos incluídos e delimitados na unidade de actuación Punta Pinos e Porto, dictouse sentencia nº 326/1996, do 18 de abril, da que a súa parte dispositiva literalmente di:
«Decidimos: que debemos estimar e estimamos parcialmente o recurso contencioso-administrativo interposto por Eduardo Canabal Sanz contra a desestimación presunta, por silencio administrativo, do recurso de reposición deducido contra resolución do Consello da Xunta de Galicia de data 29 de abril de 1993, pola que se aproba o Proxecto de Readaptación do Plan Xeral de Ordenación Urbana de Vigo á Lei de adaptación da do solo a Galicia, en canto afecta os terreos incluídos e delimitados na unidade de actuación Punta Pinos e Porto; anulamos parcialmente a dita resolución por ser contraria a dereito, debéndose dar cumprimento ás reservas de aparcamento previstas no artigo 30.1º c) da Lei de costas».
Contra a dita sentencia foi interposto recurso de casación nº 7047/1996 resolto pola Sala do Contencioso-Administrativo do Tribunal Supremo mediante sentencia do 21-5-2001, que declarou non proceder en dereito o dito recurso, polo que a sentencia contra a que se recorreu devén firme.
Esta consellería resolve, de conformidade co establecido polos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, que, declarada a súa firmeza,
se publique a parte dispositiva da sentencia 326/1999, do 18 de abril, e que se cumpra nos seus propios termos.
Santiago de Compostela, 11 de setembro de 2001.
ORDE do 31 de xullo de 2001 pola que se autoriza o cambio de titularidade do centro privado Astarté de Carballo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2001

Examinado o expediente iniciado polo centro privado Astarte de Carballo (A Coruña), polo que se solicita o cambio de titularidade,
Resultando que mediante escritura pública notarial, Jorge Manuel López Rodríguez cede a súa titularidade, para tódolos efectos, a Aurejor, S.L.,
Resultando que o referido centro docente ten a correspondente autorización para impartir ensinanzas,
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 133/1995,
do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve,
Considerando que se cumpriron neste expediente os requisitos esixidos pola normativa vixente nesta materia,
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Astarté de Carballo (A Coruña) a favor de Aurejor, S.L. con tódolos dereitos e obrigas contraídos polo cesionista Jorge Manuel López Rodríguez, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 31 de xullo de 2001.
Celso Currás Fernández
Conselleiro de Educación e Ordenación Universitaria
ORDE do 30 de xullo de 2001 pola que se autoriza o cambio de titularidade do centro privado CEBEM de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2001

Examinado o expediente iniciado polo centro privado CEBEM de Vigo, polo que se solicita o cambio de titularidade,
Resultando que mediante escritura pública notarial, José Antonio López Antes cede a súa titula-
ridade, para tódolos efectos, a Centro de Estudios Bancarios, Económicos y Mercantiles, S.L.,
Resultando que o referido centro docente ten a correspondente autorización para impartir ensinanzas,
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve,
Considerando que se cumpriron neste expediente os requisitos esixidos pola normativa vixente nesta materia,
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado CEBEM de Vigo a favor de Centros de Estudios Bancarios, Económicos y Mercantiles, S.L. con tódolos dereitos e obrigas contraídos polo cesionista José Antonio López Antes, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 30 de xullo de 2001.
Celso Currás Fernández
Conselleiro de Educación e Ordenación Universitaria
ORDE do 27 de xullo de 2001 pola que se autoriza o cambio de titularidade do centro privado Los Milagros de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2001

Examinado o expediente iniciado polo centro privado Los Milagros de Vigo, solicitando o cambio de titularidade,
Resultando que mediante escritura pública notarial, Colegio Los Milagros, S.L. cede a súa titularidade, para tódolos efectos, a Cooperativa Bouza Brey,
Resultando que o referido centro docente ten a correspondente autorización para impartir ensinanzas,
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve,
Considerando que se cumpriron neste expediente os requisitos esixidos pola normativa vixente nesta materia,
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Los Milagros de Vigo a favor de Cooperativa Bouza Brey con tódolos dereitos e obrigas contraídos polo cesionista Colegio Los Milagros, S.L., sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 27 de xullo de 2001.
Celso Currás Fernández
Conselleiro de Educación e Ordenación Universitaria
RESOLUCIÓN do 21 de febreiro de 2001, da Secretaría Xeral da Consellería de Xustiza, Interior e Relacións Laborais, pola que se notifica a resolución do recurso de alzada en materia de obxección de conciencia interposto por David Ávila Suárez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/03/2001

Non sendo atopado no enderezo coñecido por esta consellería o recorrente David Ávila Suárez, resolvo notificar por este medio, ó amparo do artigo 59.4º da Lei 30/1992, do 26 de novembro, que foi dictada resolución en relación co recurso de alzada en materia de obxección de conciencia, no que se resolveu:
Desestima-lo recurso de alzada presentado, por considerar que non existe causa para o atraso na incorporación do obxector David Ávila Suárez á prestación social substitutoria.
Contra a dita resolución, que esgota a vía administrativa, poderá interpoñer recurso contencioso-administrativo perante o Xulgado Contencioso-Administrativo no prazo de dous meses, contados
desde o día seguinte ó da notificación desta resolución.
Santiago de Compostela, 21 de febreiro de 2001.
María José Cimadevila Cea
Secretaria xeral da Consellería de Xustiza, Interior
e Relacións Laborais
CORRECCIÓN de erros.-Resolución do 20 de febreiro de 2001 pola que se convocan cursos de inglés e francés.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 14/03/2001

Advertido erro na devandita resolución, publicada no DOG nº 51 do pasado 13 deste mes, cómpre face-la oportuna corrección:
Na páxina 3.163, columna esquerda, curso de inglés superior, punto 2, ó final di: «... o día 26 de marzo ás 18.30 h», debe dicir: «... o día 28 de marzo ás 18.30 h».
RESOLUCIÓN do 2 de marzo de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000035/2001, interposto por María Begoña Gómez Roel e outras.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/2001

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo, do Tribunal Superior de Xustiza de Galicia, pola que se admite o recurso contencioso-administrativo nº 01/0000035/2001, interposto por María Begoña Gómez Roel, Dolores Pérez Caamaño, Silvia Presedo Rodríguez, María José López Ponte e Dévora García Iglesias, contra resolución do conselleiro de Educación e Ordenación Universitaria de data 23 de setembro de 2000 sobre supresión e modificación de centros públicos de educación infantil e primaria e integrados na Comunidade Autónoma de Galicia.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer como demandados no recurso no prazo de nove días.
Santiago de Compostela, 2 de marzo de 2001.
Máximo García Serrano
Secretario xeral da Consellería de Educación
e Ordenación Universitaria
ORDE do 27 de febreiro de 2001 pola que se aproba a modificación do artigo 23 dos estatutos da Fundación Rodman e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/2001

Analizado o expediente de referencia, promovido pola Fundación Rodman.
Resultando que esta fundación foi constituída en escritura pública o día 21 de decembro de 1990, outorgada en Vigo, perante o notario Alfonso Zulueta de Haz, co número de protocolo 3.576; e modificada por outra do 14 de decembro de 1995, do notario José Antonio Somoza Sánchez (protocolo nº 4.210); foi clasificada como benéfico-docente e declarada de interese galego pola orde da Consellería de Educación e Ordenación Universitaria, do 21 de xaneiro de 1992 (DOG do 18 de febreiro), encontrándose inscrita no Rexistro de Fundacións desta consellería co número 173.
Resultando que a Fundación Rodman solicitou ante esta Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º, e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 23 dos estatutos da Fundación Rodman, que pasará a adopta-la redacción seguinte:
«Artigo 23º.-A fundación extinguirase polas se-
guintes causas:
a) Liquidación do seu patrimonio.
b) Imposibilidade material do cumprimento dos fins materiais.
c) Disposición da lei.
No suposto de disolución, o patrimonio da fundación aplicarase á realización de fins de interese xeral análogos ós da Fundación Rodman».
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición, que pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes e ante o conselleiro de Educación e Ordenación Universitaria, ou ben impugnada directamente ante a xurisdicción contencioso-administrativa, no prazo de dous meses, contados desde o día seguinte ó da súa publicación no Diario Oficial de Galicia.
Santiago de Compostela, 27 de febreiro de 2001.
Celso Currás Fernández
Conselleiro de Educación e Ordenación
Universitaria
DECRETO 56/2001, do 13 de marzo, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 15/03/2001

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 15 de marzo ata o seu regreso, ó conselleiro de Educación e Ordenación Universitaria.
Santiago de Compostela, trece de marzo de dous mil un.
Manuel Fraga Iribarne
Presidente
ORDE do 6 de marzo de 2001 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 15/03/2001

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
Por otra banda, o Regulamento de organización e funcionamento do Consello Galego de Medio Ambiente, aprobado no Pleno con data do 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do Consello, polo que, solicitado pola Dirección Xeral de Saúde Pública da Consellería de Sanidade e Servicios Sociais o cesamento do vocal designado, procede acordalo e nomea-lo novo representante proposto.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Que cese como experto suplente do Consello Galego de Medio Ambiente, en representación da entidade que se cita, agradecéndolle os servicios prestados:
Florencio Moreno García como experto en sanidade ambiental, suplente, en representación da Dirección Xeral de Saúde Pública da Consellería de Sanidade e Servicios Sociais.
Artigo 2º
Designar como experto en sanidade ambiental suplente do Consello Galego de Medio Ambiente, en substitución do que causa baixa pola presente orde, a persoa que a continuación se relaciona:
Ángel Gómez Amorín como experto en sanidade ambiental suplente, en representación da Dirección Xeral de Saúde Pública da Consellería de Sanidade e Servicios Sociais.
Artigo 3º
Despois do dito cesamento e nomeamento, os vocais do Consello Galego de Medio Ambiente por
proposta e en representación das entidades que se citan, son os seguintes:
Como expertos/as designados/as polos órganos autonómicos sectoriais, pola área ambiental de sanidade ambiental:
Como titular: Sagrario Pérez Castellanos.
Como suplente: Ángel Gómez Amorín.
Santiago de Compostela, 6 de marzo de 2001.
Carlos del Álamo Jiménez
Conselleiro de Medio Ambiente
ORDE do 9 de marzo de 2001 pola que se nomea a Secundino Grobas Mosquera, director xeral de Industrias e Alimentación da Consellería de Agricultura, Gandería e Política Agroalimentaria, como director do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 13/03/2001

En uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, así como o artigo 4.3º da Lei 7/1994, do 29 de decembro, pola que se crea o Instituto Lácteo e Gandeiro de Galicia,
DISPOÑO:
Nomear a Secundino Grobas Mosquera, director xeral de Industrias e Alimentación da Consellería de Agricultura, Gandería e Política Agroalimentaria, como director do Instituto Lácteo e Gandeiro de Galicia.
Santiago de Compostela, 9 de marzo de 2001.
Juan Miguel Diz Guedes
Conselleiro de Agricultura, Gandería e Política
Agroalimentaria
RESOLUCIÓN do 23 de febreiro de 2001 pola que se dispón a publicación do acordo de modificación do Regulamento de réxime interno do Consello Económico e Social de Galicia.
CONSELLO ECONÓMICO E SOCIAL DE GALICIA — III. OUTRAS DISPOSICIÓNS — 15/03/2001

O Regulamento de réxime interno do CES-Galicia, aprobado polo Pleno do día 29 de abril de 1996 e publicado no DOG do 11 de xuño de 1996, establece no artigo 45 que lle corresponde ó Pleno do Consello a facultade de reformalo total ou parcialmente.
Na sesión plenaria do día 22 de febreiro de 2001, coa asistencia de vintesete dos seus membros con dereito a voto, acordouse por unanimidade modifica-lo artigo 28 do dito regulamento, co obxecto de equilibra-lo traballo das comisións sectoriais, tomando como esquema o índice da memoria sobre a situación económica e social de Galicia 1999 e os temas dos informes e dictames que vai realiza-lo consello.
De acordo coas competencias atribuídas polo artigo 16 c) da Lei 6/1995, do 28 de xuño, pola que se crea o Consello Económico e Social de Galicia, e o artigo 24 d) do seu Regulamento de réxime interno,
en relación co disposto no artigo 20 da Lei de creación, esta presidencia
RESOLVE:
Facer público o acordo adoptado polo Pleno 1/2001, celebrado con data do 22 de febreiro de 2001, que figura como anexo da presente resolución.
Santiago de Compostela, 23 de febreiro de 2001.
Luis Suárez-Llanos Gómez
Presidente do Consello Económico e Social
de Galicia
ANEXO
Modificación do artigo 28 do Regulamento de réxime interno.
O artigo 28 do Regulamento de réxime interno queda redactado como segue:
Artigo 28.-Clases.
As comisións sectoriais, como grupos de traballo para a elaboración dos proxectos de estudio, informes ou dictames do consello, poden ser de carácter permanente ou específicas. Terán a condición de comisións sectoriais permanentes as seguintes:
1. Economía, emprego e sectores productivos.
2. Sector público e benestar social.
3. Desenvolvemento rexional.
4. Memoria anual sobre a situación socioeconómica.
O Pleno do Consello poderá acorda-la constitución das comisións sectoriais específicas para a redacción dos estudios, informes ou dictames que se determinen no acordo de constitución, establecendo a súa composición e fixando as súas directrices.
RESOLUCIÓN do 26 de febreiro de 2001 pola que se convocan 4 cursos básicos sobre manexo de embarcacións de recreo.
ACADEMIA GALEGA DE SEGURIDADE — III. OUTRAS DISPOSICIÓNS — 15/03/2001

Dentro do programa de actividades que a Academia Galega de Seguridade ten previsto realizar no ano 2001, conforme as funcións que ten encomendadas pola Lei 4/1992, do 9 de abril, de creación da Academia Galega de Seguridade, anúnciase a realización de 4 cursos básicos sobre manexo de embarcacións de recreo, que se desenvolverán conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle facilite a obtención das autorizacións pertinentes para o manexo de embarcacións de recreo.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia que previamente superasen o curso básico de protección civil.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos presentarán, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 31 de marzo de 2001, ás 14 horas.
3. As instancias serán enviadas polo presidente da agrupación correspondente, á sede da Academia Galega de Seguridade: avenida da Cultura, 36680, A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos é o seguinte: lexislación. Nomenclatura básica. Estructura e accesorios de embarcación. Seguridade. Navegación. Regulamentos internacionais. Balizamentos. Prácticas básicas de seguridade e navegación.
Duración e datas.
Os cursos realizaranse ó longo do ano 2001 e terán unha duración de 20 horas lectivas.
As datas de realización destes quedan por determinar en función do número e localización de solicitudes.
Prazas.
O número máximo de prazas ofertadas para cada curso é de 30.
Relación de admitidos.
A relación de admitidos publicarase o día 23 de abril de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Por determinar en función das solicitudes recibidas.
Asistencia.
É obrigatoria a asistencia e puntualidade en tódalas actividades do curso. A falta de asistencia, aínda cando sexa xustificada, a máis dun 10% das horas lectivas programadas, determinará a cualificación de «non apto» no curso.
Certificado de aproveitamento.
Á fin do curso entregaráselles un certificado de asistencia e aproveitamento a aquelas persoas que acrediten a súa asistencia continuada a el e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 26 de febreiro de 2001.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 15 de febreiro de 2001 pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a tempada 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 15/03/2001

Advertido erro no texto da citada orde, publicada no DOG nº 44, do venres 2 de marzo, cómpre publica-las correccións seguintes:
Modifícase o artigo 1º polo que segue:
Artigo 1º.-Períodos hábiles para a pesca de salmón (salmo salar).
«Do 18 de marzo ó 22 de xullo nos coutos de Abres, San Tirso e A Pontenova (río Eo) compartidos con Asturias.
Do 6 de maio ó 22 de xullo no couto de Celeiro (río Masma), no couto de Viveiro (río Landro), no couto de Betanzos (río Mandeo), nos coutos de Sinde e Couso (río Ulla) e no couto de Frieira no río Miño.
Nos ríos Mandeo, Landro e Miño (couto de Frieira), autorízase a captura de 5 salmóns en toda a tempada, adiantándose o seu peche ó completarse as ditas cotas.
Nos ríos Ulla e Masma autorízase a captura de 10 salmóns en toda a tempada, adiantándose o seu peche ó completarse a dita cota.
Nas restantes masas de auga da Comunidade Autónoma non se autoriza a pesca do salmón».
No artigo 2º.-Períodos hábiles para a pesca do reo (salmo trutta trutta).
No punto «Do 6 de maio ó 30 de setembro...» debe suprimirse o couto de Soutomaior (río Verdugo).
No artigo 5º.-Prescricións especiais para cebos.
Outras especies.
Onde di:
«No réxime de embalses permítese o cebado das augas con pensos».
Debe dicir:
«Nos encoros nos que se permite a ceba das augas para a pesca de ciprínidos, poderanse empregar pensos».
No artigo 6º.-Excepcións nas dimensións mínimas e cotas de captura no caso da troita.
Deberase incluír:
«Couto de Souto de Vea (río Vea), con dimensión de 19 cm e coa cota de 5 exemplares».
Onde di:
«Nos coutos e tramos antes citados non se poderá estar en posesión de troitas menores de 21 cm...».
Debe dicir:
«Nos coutos e tramos antes citados non se poderá estar en posesión de troitas de menor tamaño ó indicado no anterior cadro...».
No anexo I.-Horarios de Pesca: substituír no cadro existente as filas 3ª e 4ª.
Onde di:
1-2-2001
29-2-2001
7h 25m
20h 00m
30-2-2001
25-3-2001
7h 40m
20h 40m
Debe dicir:
1-2-2001
28-2-2001
7h 25m
20h 00m
1-3-2001
25-3-2001
6h 40m
20h 40m
No anexo II, páxina 2.671; provincia de Pontevedra, río Tea.
Onde di:
«250 m augas arriba da depuradora de Mondariz Bº».
Debe dicir:
«250 m augas abaixo da depuradora de Mondariz Bº».
No anexo II, páxina 2.671; pronvincia de Pontevedra, río Loira.
Onde di:
«Ponte Nego (Marín)».
Debe dicir:
«Ponte Neibo (Marín)».
No anexo IV, páxina 2.672; réximes especiais da provincia de Lugo.
Río Eo e afluentes.
Onde di:
«A tempada da troita comezará o 19 de marzo...».
Debe dicir:
«A tempada da troita comezará o 18 de marzo...».
No anexo V, páxina 2.674; réximes especiais da provincia de Ourense».
Río Arenteiro.
Onde di:
«O tramo do Couto do Carballiño comprendido entre...».
Debe dicir:
«No Couto do Carballiño son días inhábiles para a pesca tódolos luns e xoves excepto festivos.O tramo comprendido entre...».
RESOLUCIÓN do 20 de febreiro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 111/2001, interposto por Natalia Rey Gutiérrez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/2001

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo 111/2001, interposto por Natalia Rey Gutiérrez, contra a resolución do conselleiro de Educación e Ordenación Universitaria con data do 8 de novembro de 2000, desestimatoria do recurso de alzada sobre a habilitación para desempeña-lo posto de traballo na materia de lingua francesa na educación secundaria obrigatoria.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 20 de febreiro de 2001.
Máximo García Serrano
Secretario xeral da Consellería de Educación
e Ordenación Universitaria
CORRECCIÓN de erros.-Orde do 12 de febreiro de 2001 pola que se aproban os temarios que rexerán nos procesos selectivos para o ingreso en diversas escalas dos corpos de Administración especial da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/03/2001

Advertidos erros no texto do anexo da citada orde publicada no DOG nº 44, do 2 de marzo de 2001, cómpre realiza-las seguintes correccións:
Na páxina 2.654, onde di: «Proposta de Modificación. Temas específicos da especialidade de
enxeñeiro técnico topógrafo», debe dicir: «Temas específicos da especialdiade de enxeñeiro técnico topógrafo».
ORDE do 22 de xaneiro de 2001 pola que se autoriza o cambio de denominación do colexio de educación infantil e primaria de Barallobre, Fene (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/2001

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 22 de xaneiro de 2001.
Celso Currás Fernández
Conselleiro de Educación e Ordenación Universitaria
ANEXO:
Provincia: A Coruña.
Concello: Fene.
Localidade: Barallobre.
Código do centro: 15020982.
Denominación: Colexio de educación infantil e primaria de Barallobre.
Nova denominación: Colexio de educación infantil e primaria O Ramo.
DECRETO 57/2001, do 1 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da nova vía para acceso ó núcleo urbano da Estrada desde a C-541. (Clave PO/98/78.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/03/2001

Con data do 16 de febreiro de 2001 o director xeral de Obras Públicas, por delegación do Conselleiro de Política Territorial, Obras Públicas e Vivenda aprobou o proxecto de construcción da nova vía para acceso ó núcleo urbano da Estrada desde a C-541. Clave: PO/98/78.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día un de marzo de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción na nova vía para acceso ó núcleo urbano da Estrada desde a C-541. Clave: PO/98/78.1.
Santiago de Compostela, un de marzo de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 3 de setembro de 2001 pola que se dispón o nomeamento de vocal en representación da organización sindical máis representativa no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 11/09/2001

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivienda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración será acordada polo órgano competente da Comunidade Autónoma por proposta das administracións públicas e entidades e organismos representados no Consello de Administración, polo que, vista a proposta de nomeamento realizada na súa condición de organización sindical máis representativa no porto, pola comisión executiva da Federación de Comunicación e Transporte de Galicia e sindicato CC.OO., do representante no Consello de Administración da Autoridade Portuaria de Vigo e, en canto órgano competente,
DISPOÑO:
Nomear a Ricardo Valeiras Graña como vocal do Consello de Administración da Autoridade Portuaria de Vigo, en representación da organización sindical máis representativa no porto (CC.OO.).
Santiago de Compostela, 3 de setembro de 2001.
José Cuíña Crespo
Conselleiro de Política Territorial, Obras Públicas
e Vivenda
ORDE do 3 de setembro de 2001 pola que se dispón o cesamento de vocal en representación da organización sindical máis representativa no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 11/09/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan ó conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a separación dos vocais do Consello de Administración será acordada polo órgano competente da Comunidade Autónoma por proposta das administracións públicas e entidades e organismos representados no Consello de Administración, polo que, vista a proposta de cesamento realizada pola Comisión Executiva da Federación da Comunicación e Transporte de Galicia do sindicato CC.OO., do representante no Consello de Administración da Autoridade Portuaria de Vigo, e, en canto órgano competente,
DISPOÑO:
Que cese Casimiro Rojo Fernández como vocal do Consello de Administración da Autoridade Portuaria de Vigo, en representación da organización sindical máis representativa no porto (CC.OO.), agradecéndolle os servicios prestados.
Santiago de Compostela, 3 de setembro de 2001.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN de corrección de erros do 2 de xullo de 2001, da Delegación Provincial de Ourense, pola que se dispón a publicación do texto do anexo I, táboa salarial para o ano 2001 do convenio colectivo de industrias vitivinícolas, alcoholeiras e sidreiras da provincia de Ourense, o cal non foi achegado para a súa publicación co texto deste.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/09/2001

Visto o texto do anexo I, táboa salarial para o ano 2001 do convenio colectivo de industrias vitivinícolas, alcoholeiras e sidreiras da provincia de Ourense (código de convenio número 3200875), con entrada nesta delegación provincial e que por erro non foi enviada para a súa publicación co texto do citado convenio.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 2 de xullo de 2001.
José Lage Lage
Delegado provincial de Ourense
ANEXO I
Táboa salarial ano 2001
Grupos
Categorías
Salario
base
Técnicos
Encargado xeral
114.400
Técnico titulado superior
93.600
Técnico titulado medio
88.400
Encargado de bodegas e fábricas
85.280
Encargado de laboratorio
85.280
Axudante de laboratorio
82.628
Auxiliar de laboratorio
79.950
Administrativos
Encargado de administración
90.610
Xefe de administración
85.280
Axudante administrativo
82.628
Auxiliar administrativo
79.950
Comerciais
Encargado de vendas
90.610
Xefe de vendas
85.280
Viaxante
82.628
Auxiliar de vendas
79.950
Obreiros
Encargado sección ou cuadrilla/oficial 1ª
90.610
Oficial 2ª/conductor con carné de 1ª
85.280
Oficial 3ª/almaceneiro
82.628
Peón/conductor repartidor
79.950
Subalternos
Mozo
75.868
Conserxe
75.868
Subalterno
75.868
Recadeiro
75.868
Persoal de limpeza
75.868
RESOLUCIÓN do 2 de agosto de 2001 do tribunal encargado de avalia-las probas de constatación profesional para o exercicio da actividade de transportista por estrada, axencia de transporte de mercandorías, transitario e almacenista-distribuidor, pola que se elevan a definitivas as listas provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/09/2001

Publicadas o 2 de xullo de 2001 as relacións provisionais de aprobados correspondentes ás probas de constatación profesional para o exercicio da actividade de transportista por estrada, axencia de transporte de mercadorías, transitario e almacenista-distribuidor convocadas por Resolución do 15 de xaneiro do 2001 (DOG nº 26 do 6 de febreiro), e transcorrido o prazo establecido nela para presenta-las correspondentes reclamacións, unha vez examinadas estas, este tribunal,
ACORDA:
Primeiro.-Elevar a definitivas as relacións provisionais de aprobados.
Segundo.-Expo-las citadas relacións nos lugares establecidos para o efecto na resolución de convocatoria.
Terceiro.-Que se publique o presente acordo no Diario Oficial de Galicia.
Contra esta resolución pode interporse recurso de alzada ante o director xeral de transportes (CPTOP e V) da Xunta de Galicia, no prazo dun mes contado a partir do día seguinte ó da publicación no Diario Oficial de Galicia, do presente. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 2 de agosto de 2001.
Carlos A. González Rodríguez
Presidente do tribunal
DECRETO 55/2001, do 22 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra de acondicionamento da estrada AC-101, treito: Ortigueira-As Pontes de García Rodríguez (fase II). (Clave N/AC/96.3.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/03/2001

Con data do 6 de febreiro do 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da obra de acondicionamento da estrada AC-101, treito: Ortigueira-As Pontes de García Rodríguez (fase II), clave: N/AC/96.3.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de febreiro de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra de acondicionamento da estrada AC-101, treito: Ortigueira-As Pontes de García Rodríguez (fase II), clave: N/AC/96.3.2.
Santiago de Compostela, vintedous de febreiro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda